《伤邻家鹦鹉词》
唐代·王建

东家小女不惜钱，买得鹦鹉独自怜。自从死却家中女，

无人更共鹦鹉语。十日不饮一滴浆，泪渍绿毛头似鼠。

舌关哑咽畜哀怨，开笼放飞离人眼。短声亦绝翠臆翻，

新墓崔嵬旧巢远。此禽有志女有灵，定为连理相并生。

作者简介：王建（768年—835年），字仲初，颍川（今河南许昌）人，唐朝诗人。出身寒微，一生潦倒。曾一度从军，约46岁始入仕，曾任昭应县丞、太常寺丞等职。后出为陕州司马，世称王司马。与张籍友善，乐府与张齐名，世称张王乐府。